Warner
వార్నర్‌ మెరుపు ఇన్నింగ్స్‌
మెల్‌బోర్న్‌: పాకిస్థాన్‌తో ఇక్కడ జరుగుతున్న రెండవ టెస్టులో ఆస్ట్రేలియా డాషింగ్‌ ఓపెనర్‌ వార్నర్‌ వీర విహారం చేశాడు.కాగా వార్నర్‌ మెరుపు శతకం 143 బంతులుఆడి 17 బౌండరీలు, 1 సిక్సర్‌తో 144 పరుగులు చేయ డంతో ఆసీస్‌ స్కోరు పరుగులు తీసింది.వార్నర్‌ టెస్ట్‌ కెరీర్‌లో ఇది 17వ సెంచరీ. ఈ క్రమంలో టెస్టుల్లో ఐదువేల పరుగులు పూర్తి చేసుకున్న 19వ ఆసీస్‌ ప్లేయర్‌గా నిలిచాడు.
కాగా మరో ఓపెనర్‌ రెన్హా 10 పరుగులతో క్రీజులో కుదరుకోవడానికి ఇబ్బందులుపడి చివరికి తక్కువ స్కోరుకే ఔటయ్యాడు. అనంతరం బ్యాటింగ్‌కు దిగిన వన్‌డౌన్‌ బ్యాట్స్‌మెన్‌ ఉస్మాన్‌ ఖవాజా 122 బంతుల్లో 10 బౌండరీతో 73 పరుగులతో నాటౌట్‌గా నిలిచాడు.కాగా వార్నర్‌ సుడిగాలి ఇన్నింగ్స్‌ ఆడాడు.జట్టు స్కోరును మరింత పెంచే క్రమంలో ఇన్నింగ్స్‌ స్కోరు 244 వద్ద వహాబ్‌ రియాజ్‌ బౌలింగ్‌లో కీపర్‌కు క్యాచ్‌ ఇచ్చి రెండవ వికెట్‌గా వెనుదిరిగాడు.కాగా 50 ఓవర్లు ముగిసే సరికి ఆసీస్‌ 2 వికెట్లు కోల్పోయి 245 పరుగులు చేసింది. కాగా పాక్‌ తమ తొలి ఇన్నింగ్స్‌ను 9 వికెట్లకు 443 వద్ద డిక్లేర్‌ చేసింది.అంతకు ముందు పాకిస్థాన్‌ బ్యాట్స్‌మెన్‌ అజహర్‌ అలీ డబుల్‌ సెంచరీ నమోదు చేశాడు.అజహర్‌ అలీ అద్భుతమైన ఇన్నింగ్స్‌ 364 బంతుల్లో 205 పరుగులుచేసి నాటౌట్‌గా అజేయంగా నిలిచాడు. కాగా ఈ క్రమంలో ఒకే ఏడాది రెండు డబుల్‌ సెంచరీలు చేసిన తొలి పాక్‌ క్రికెటర్‌ గానూ రికార్డు నెలకొల్పాడు.